U-I-54/93
Natisni
Opravilna št.:
U-I-54/93
Datum odločitve:
4. 4. 1996
Objavljeno:
OdlUS V, 36
ECLI:
ECLI:SI:USRS:1996:U.I.54.93
Akt:
Zakon o načinu obračunavanja in izplačevanja plač (Ur. list RS, št. 13/93, 17/93)
Izrek:
Postopek za oceno ustavnosti Zakona o načinu obračunavanja in izplačevanja plač se ustavi.
Evidenčni stavek:
Ustavno sodišče je postopek za preizkus pobude za oceno ustavnosti ustavilo, ker je izpodbijani Zakon o načinu obračunavanja in izplačevanja plač prenehal veljati in ni pogojev za uporabo 47. člena Zakona o Ustavnem sodišču.
Geslo:
Ustavitev postopka zaradi prenehanja veljavnosti izpodbijanega zakona med postopkom.
Plače.
Pravna podlaga:
Ustava, 160., 161. čl.
Zakon o Ustavnem sodišču (ZUstS), 47. čl.
Opomba:
K obravnavani zadevi so bile s sklepom Ustavnega sodišča pridružene zadev U-I-65/93, U-I-73/93 z dne 8/4-1993 in U-I- 97/93 z dne 6/5-1993 zaradi skupnega obravnavanja in odločanja.
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Zoltan Jan, Nova Gorica
Datum vloge:
15. 3. 1993
Vrsta odločitve:
sklep
Vrsta rešitve:
ustavitev
Dokument:
US17763
Dokument v PDF obliki:
U-I-54-93.pdf
117 KB
Prenesite datoteko
U-I-54/93
4. 4. 1994
S K L E P
Ustavno sodišče je v postopku za oceno ustavnosti, začetem z zahtevo Zveze svobodnih sindikatov Slovenije in na pobude Jana Zoltana iz Nove Gorice, Sindikata državnih in družbenih organov ter Neodvisnega sindikata delavcev ljubljanske univerze, na seji dne 4.4.1996
s k l e n i l o :
Postopek za ocenoustavnosti Zakona o načinu obračunavanja in izplačevanja plač (Uradni list RS, št. 13/93, 17/93) se ustavi.
O b r a z l o ž i t e v
A.
1. V izreku tega sklepa navedeni zakon je izpodbijalo več pobudnikov in Zveza svobodnih sindikatov Slovenije kot predlagatelj. Po navedbah Zveze svobodnih sindikatov Slovenije naj bi bil izpodbijani zakon v neskladju z Ustavo zato, ker naj bi onemogočal izvajanje sistema kolektivnih pogodb. Po navedbah Sindikata državnih in družbenih organov naj bi bil v neskladju z Ustavo 6. člen v izreku tega sklepa navedenega zakona, ker je izhodiščno plačo za negospodarstvo in državno upravo določil v nižjem znesku, kot naj bi tedaj znašala izhodiščna plača v gospodarstvu. Pobudnika Zoltan Jan in Neodvisni sindikat delavcev Ljubljanske univerze pa sta menila, da obravnavani zakon ni v skladu z Ustavo zato, ker ne zagotavlja, da bi bili enako obravnavani vsi delavci, ki prejemajo plačo iz sredstev proračuna.
B.
2. Ustavno sodišče je zadeve št U-I-54/93 (pobuda Zoltana Jana), U-I-65/93 (predlog Zveze svobodnih sindikatov Slovenije), U-I- 73/93 (pobuda Sindikata državnih in družbenih organov) in U-I- 97/93 (pobuda Neodvisnega sindikata delavcev Ljubljanske univerze) s sklepi z dne 8. aprila 1993 in 6. maja 1993 združilo zaradi skupnega obravnavanja.
3. Veljavnost Zakona o načinu obračunavanja in izplačevanja plač se je iztekla za državne organe in negospodarske dejavnosti z iztekom meseca maja 1993, za določene pravne osebe na gosodarskem področju pa z iztekom junija 1993. Sklenjeni sta bili tudi kolektivni pogodbi za področje gospodarstva in negospodarstva, s katerima je bilo tudi vsebinsko prekinjeno učinkovanje zakona.
4. Ustavno sodišče praviloma odloča o ustavnosti in zakonitosti veljavnih predpisov (160. in 161. člen Ustave). Le, če so podani pogoji iz 47. člena Zakona o Ustavnem sodišču (Uradni list RS, št. 15/94 - v nadaljevanju: ZUstS), lahko odloča o ustavnosti in zakonitosti predpisa, ki ne velja. Ker je izpodbijani zakon med postopkom pred Ustavnim sodiščem prenehal veljati, niso pa podani pogoji za uporabo 47. člena ZUstS, je Ustavno sodišče postopek ustavilo.
C.
5. Ustavno sodišče je sprejelo ta sklep na podlagi 47. člena ZUstS v povezavi s 6. členom ZUstS v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
Predsednik
dr. Tone Jerovšek